
СУШНИ И ВОДНИ ПЕРИОДИ НА ДУНАВУ 
И ПРОГНОЗА ЊИХОВИХ ДАЉИХ КРЕТАЊА 


Један од најважнијих физичко-географских и хидролошких проблема 
данашњицеје појава суше и поплава. Њихова учесталост и трајање је доми- 
нантно у односу на све друге елементарне непогоде, а штетно дејство које 
остављају је далеко највеће. У таквим ситуацијама, вишак воде је тешко 
евакуисати ако нису уређени сливови, а мањак воде је тешко надокнадити 
ако нису изграђене акумулације. И једна и друга појава захтевају детаљну 
хидролошку анализу, иако се може рећи да им није поклањана дужна пажња 
у досдашњим хидролошким проучавањима. Анализом цикличности отицања 
на Дунаву овим радом се донекле попуњава ова празнина, мада је основни 
проблем, што су хидролошки низови осматрања кратки, још увек се не 
располаже са низовима дужим од нпр.50, 100 и више година. На већини 
наших река ти периоди су од 30-35 година, ретко 40 или 50 година. Изузетак 
је Дунав, на којој су као великој и међународној реци основане хидроло- 
шке станице пре 50 или 100 година. Најдужа су на румунској хидролошкој 
станици Оршава, која је радила од 1840-1972. године. После 1972. године низ 
је допуњен подацима добијеним помоћу производње електричне енергије 
и мерењем преливних вода на брани у Кладову. Тако је формиран низ у 
трајању од једног ипо века, а подаци могу да се односе на Дунав од ушћа 
Велике Мораве до Ђердапа, јер се протицај мало мења на том делу реке, 
пошто не прима веће притоке. 


Сушни и водни периоди 

Анализом цикличности отицања, Дунав је имао за последњих 150 
година више сушних и водних периода. Сваки од ових периода имао је своје 
трајање, честину и просечну вредност. Најпре су посматрана отицања по 
деценијама, којих је у обрађиваном периоду било 15. Поређењем њихових 
вредности са вишегодишњим просеком (5456 m 3 /s), добијено је, да је највод- 
нија деценија била 1910-1919, која је влажнија за 12,4% (6135 m 3 /s), а на- 
јсушнија 1860-1869. са мањком отицања од 13% (4763 m 3 /s), а онда 1870-1879 
(5740 m 3 /s). Друга деценија по водности је 1970-1979 (5779 m J /s). Сушнији ие- 
риоди су забележени још 1890-1899 (5122 m 3 /s ), 1900-1909 (5173 m 3 /s ) и 1950- 
1959 (5308 m 3 /s ). Већина осталих деценија имала је отицање веома 
приближно вишегодишњем, па се за Дунав може рећи да има веома стабилан 
режим са малим променама протицаја, што је узроковано, осим пространог 
слива, још и његовим мешовитим режимом. То уосталом потврђује и мали 

коефицијенат варијације годишњих протицаја од Cv= 0,19 и стандардне 
девијације од 1037 m 3 /s , таб.1. 


Таб. ТСрсдн.с мсссчни и годишн.и нротицаји Дунана (Ђердап) за нсриод 1840-1989. са косфи- 
цијснтом варијацијс и стандардном денијацијом. 

Год. 

Q s 

4608 

4142 

6458 

7740 

7617 

6604 

5529 

4417 

3923 

3919 

4668 

4993 

5456 

Cv 

0.37 

0.31 

0.28 

0.30 

0.30 

0.28 

0.28 

0.30 

0.35 

0.39 

0.38 

0.36 

0.19 

б 

1705 

1532 

1808 

2322 

2285 

1850 

1548 

1341 

1373 

1528 

1774 

1800 

1037 


Међутим, ако анализирамо отицање по циклусима (сваки циклус 
садржи један сушни и један влажни период, са отицањем блиским нормалној 
вредности), онда је њих било у обрађиваниом периоду IV, од којих се 
последњи завршава 1982.године. Редослед њиховог појавлшвања је следећи: 
l циклус је од 1853-1881 (трајао је 29 година) слабије је изражен, сушни пе- 
риод тог циклуса је знатно дуже трајао у односу на влажнији, док је II циклус 
веома правилно изражен и дужег трајања, око 45 година, а обухвата време 
од 1882-1926. године. Просек овог циклуса је 5323 m J /s , који је од 150-то 
годишњег сушнији за 2%. III циклус (1927-1942) је веома кратког трајања (16 
година), са нрелазом из сушног у воднији период 1935. године. У њему су 
најводније године 1940, 1941 и 1942, после којих наступа сушни период као 
део последњег IV циклуса (1943-1982), који је трајао 40 година са прелазом 
из једне у другу карактеристигну водност 1964. године. Овај хидролошки 
циклус је воднији за 4% од нормалне вишегодишње вредности. После 1982. 
године наступио jeV хидролошки циклус, односно његов сушнији период, 
који и даље траје, па се предвиђа да ће се он задржати до краја овог и бити 
пренет у прву деценију наредног 21 века. 

При издвајању циклуса коришћен је метод сумарних кривих модул- 
них одступања од просечне вредности (Практическал гидрологии, 1976). 

Сушне и водпе године 

Дугогодишња осматрања на Дунаву у Ђердапу омогућила су, да се ста- 
тистичком анализом класификују године по карактеристикама њихове вод- 
ности. Тако су уз године средње водности, сушну и водну годину, уведени 
још појмови веома сушна, веома водна, катастрофално сушна и катастро- 
фално водна. 

Као критеријум за овакво рангирање година, усвојено је, да све године 
средње водности буду у границама јављања од 25-75%, сушне (маловодне) од 
75.1-95%, веома сушне од 95,1-99% и катастрофално сушне од 99,1-99,9%. 
Градација влажних година ишла би сличним редом, тј. водна година била би 
означена у процентима појављивања од 25,0-5,1%, веома водна од 5, 0-1,1% 
и катастрофално водна од 1,0-0,01%. Преведено на језик бројки, то значи да 
би средња водна година била са протицајем од 4751-6000 m 3 /s , сушна од 4000- 


4751 m 3 /s, веома сушне од 3500-4001, а све године са средње годишњим 
иротицајем мањим од 3500 m 3 /s су катастрофално сушне. У растућем смислу, 
године које су са Qs од 6001-7000 m 3 /s су водне, од 7001-8000 m 3 /s веома 
водне и изнад 8000 m 3 /s катастрофално водне. У оваквој градацији, могу се 
још увести и прелазне године, ако се њихови протицаји нађу на прелазу из- 
међу једне у другу водност. 

Примењујући ову класификацију на годишње протицаје Дунава у сек- 
тору ђердапске клисуре, добијена је статистика појављивања година по 
карактеристикама њихове водности (таб.2). 


Таб.2.Број година но нодности на Дунану (Ђсрдап) у нсриоду 1840-1989. година. 


катастро- 

фално 

сушнс 

всома 

сушнс 

сушнс 

срсдњс 

ноднс 

водпс 

нсома 

нодас 

катастро- Ј 
фално Ј 
ноднс 

L_L_ 

5 

29 

74 

30 

10 

1 Ј 


Највећи број је средње водних година, укупно 74, или ириближно 50% 
обрађених узорака (150), затим је сушних 29, водних 30, веома сушних је 5, а 
веома водних 10. По једна година је катастрофално водна и катастрофално 
сушна. Види се да је заступљена симетричност између сушних и водних 
(29:30). Разлика се једино појављује између веома сушних и веома водних 
година (5:10). Међутим, како су после 1989. године наступиле сушне године, 
очекује се, да ће и тај услов бити ускоро испуњен. Нпр. средње годишњи 
протицај Дунава у Кладову је 3778 m 3 /s у 1990. години (веома сушна), 4836 
m 3 /s у 1991. (прелазна између средње у сушну годину) и 4684 m7s у 1992. 
години (сушна година). 

Анализирајући податке о водности година, уочавамо да су се појавиле 
катастрофално сушна и катастрофално водна година на Дунаву. Катастро- 
фално сушна је 1863. година, са Qs= 3340 m7s , а катастрофално водна је 
1915. са Qs= 8050 m 3 /s . Веома сушне су: 1866,1894,1921,1943,1949. Веома 
водне су: 1853, 1879, 1919, 1926, 1937, 1940, 1941, 1955, 1965, 1970.година. Нема 
неке правилне хронологије у појављивању веома сушних и веома водних 
година, па се за њих може рећи, да су то случајне појаве. Слична је ситуација 
и са сушним и водним годинама, само што је њихова честина појављивања 
знатно већа. И сушне и водне године се јављају у размаку од око 5 година, 
док се средње водне појављују у просеку сваке друге године, а веома сушне и 
веома водне сваке 15-20 године. 

Ако упоредимо честину појављивања година у прошлом и овом веку, 
уочавамо донекле њихову синхронизованост, нпр. у прошлом веку је била 
катастрофално сушна, у овом катастрофално водна, веома сушне године су 
такође биле правилно распоређене, две у прошлом, три у овом столећу, док 
то не важи за веома водне године. Њихова појава је знатно већа у XX веку са 
8 од могућих 10 случајева. И сушне и водне године имају правилан распоред, 
подједнак број појава у прошлом (15) и овом веку (15). 

Хидролошка класификација година по водности има велики практични 
значај у решавању бројних водопривредних проблема, па је њу потребно 
ирактиковати при изучавању режима река. Она може бити путоказ у прог- 
нозирању појављивања сушних и водних периода у једном дужем времен- 
ском раздобљу, што је са аспекта коришћења вода веома значајно. Она би 
могла да буде примењивана и за друге реке сличног режима Дунаву. 

Прогноза појављивања сушпих и водпих 
периода 

Иако је незахвално давати све врсте прогноза о промени било којег 
природног елемента на Земљи, па и о промени карактеристика отицања, 
посебно ако се ради о дужим временским интервалима какве су управо 
цикличне појаве, ипак, у овом раду осврнућемо се и на овај проблем, ко- 
ристећи пре свега аналогије појављивања цикличних временских серија у 
предходним анализираним периодима. Известно је, да је период 1964-1982. 
био влажнији од предходног сушнијег за 18%. Следећи даљи ток кретања 
цикличних појава на Дунаву после 1982. године, када је завршен један 
влажнији период последњег IV циклуса, узимајући године и до 1992, могао би 
се очекивати један дужи сушнији период, који ће вероватно трајати до краја 
десете деценије овог и бити пренет у прву деценију наредног века, са сред- 
њим протицајем чија би вредност била нижа за 10-15% од предходног. Прог- 
нозира се, да би просечни протицај наступајућег сушнијег периода V-or 
хидролошког циклуса био око 5000 m/s са дужином трајања од око 20 
година. У њему би, као и у свим предходним циклусима била могућа појава 
једног влажнијег микроциклуса са 2-3 влажне или веома влажне године. 
Следећи сушнији период V -ог циклуса имао би знатно ви ш е сушних него 
влажних година. Нису искључене и веома сушне године са средње годишњим 
протицајем мањим од 4000 m 3 /s, јер је последња таква била 1949, док је пос- 
ледња сушна била 1983. са Qs мањим од 4750 m 3 /s . Последња веома водна је 
1970, а водна 1981. 

Што се пак тиче максималних и минималних вода, строго узев, закони- 
тост њиховог пјаваљивања није везана за цикличне појаве, већ су то 
случајни процеси. Протицаји изнад 10.000 m 3 /s су веома чести на Дунаву. 
Последња година са Qmax 14.800 m 3 /s је била 1981, затим 1942 (14.700 m 3 /s ), 
па тек онда 1970 (14.300 m 3 /s ). Једина хронологија у погледу цикличности 
влажних периода јесте, што се према подацима за последњих 80 година, мак- 
сималне воде изнад 10.000 m7s увек јављају сваке 7-ме године. Следећи овај 
континуитет, наредни слични максимум могао би да се очекује у 1995. и 2002. 
години. 


Закључак 

Обрадом дугогодишњих низова осматрања на Дунаву у сектору ђердап- 
ске клисуре, проучени су сушни и водни периоди, анализом годишњих, мак- 
сималних и минималних вода. Прво су упоређени десетогодишњи низови 
150-годишњег периода, па је утврђено, да је најсушнија деценија била 1860- 
1869, а највлажнија 1910-1919. година. За исте периоде везане су по средње 
годишњем протицају најсувља 1863. и највлажнија 1915. година. У оквиру 
истога низа, издвојена су четири циклуса: I циклус од 1853-1881. са трајањем 
од 29 година, II циклус од 1882-1926 (n=45), III циклус од 1927-1942 (n=16) и IV 
циклус од 1943-1982 (n=40). После 1982. године наступио је један сушнији пе- 
риод V хидролошког циклуса који и даље траје, са ирогнозом да ће се 
задржати до краја овог и почетком наредног века. На основу анализе средње 
годишњих протицаја, све године на Дунаву су рангиране по карактеристи- 
кама њихове водности, па је у вези тога извршена њихова класификација. У 
проучаваном нериоду појавиле су се катастрофално сушна и катастрофално 
водна година, веома сушних је било 5, сушних 29, година средње водности је 
74, водних година је 30, и веома водних 10 година. Како постоји синхрони- 
зација у погледу појављених сушних и водних година (29:30), очекује се, да 
ће у истом смислу бити изједначен однос веома сушних и веома водних 
година (5:10), односно, да ће у наредном периоду бити више веома сушних 
година са средње годишњим протицајем мањим од 4000 m 3 /s. 

